# Estómac

L'estómac, estómec o ventrell és un òrgan muscular, corresponent a la primera porció de l'aparell digestiu a l'abdomen, excloent la petita porció de l'esòfag abdominal.

## Citacions

* Es millor la fruïció dels ulls que la gana de l'estómac.
       Eclesiàstes. 6,9.
* Sé que tinc el cos d'una dona feble i fràgil, però tinc el cor i l'estómac d'un rei, i el d'un rei d'Anglaterra també.
    (en anglès) I know I have the body but of a weak and feeble woman; but I have the heart and stomach of a king, and of a king of England too.
       Discurs a les tropes angleses a Tilbury, 19 d'agost de 1588. — Elisabet I d'Anglaterra
* El cor, com l'estómac, vol diversos aliments.
    (en francès) Le cœur, comme l'estomac, veut des nourritures variées.
       Pensées, 1915. — Gustave Flaubert
* La màquina ha vingut per escalfar l'estómac de l'home, però li ha refredat el cor.
    (en castellà) La máquina, por un error de medida, ha venido a calentar el estómago del hombre, sí, pero ha enfriado su corazón.
       La Naturaleza amenazada: discurso de ingreso en la Real Academia y otros ensayos, 1996. — Miguel Delibes

## Dites populars

* Aigua freda y pá calent, causen dolor al ventrell.
* Buit ventrell dóna mal consell.
* La menta l'estómac assenta.
* Pel ventrell no s'arriba a vell.
* Un bon ventrell paeix les pedres.

## Frases fetes i locucions

* Aixecar es ventrell.(Eiv.)
          Fer gana, esser apetitós.
* Donar set potades en el ventrell a algú.(Mall.)
          Ésser molt antipàtic, produir fàstic.
* Fer bon ventrell.
          Agradar, donar gust.
* Fer mal ventrell.
          Donar disgust, no esser agradable.
* Fer ventrell.
          Fer gana.
* Girar el ventrell a algú.(Mall.)
          Fer fàtic a algú.
* No alçar el ventrell d'algú.(mall.)
          No preocupar a algú.
* No saber tenir res en el ventrell.
          No saber guardar un secret.
* Obeir el ventrell.
          Retenir el menjar.
* Tenir el ventrell gros contra algú.
          Estar irritat.
* Tenir un ventrell que tot ho paeix.
          Ésser molt sofert, no manifestar indignació davant les ofenses o perjudicis.
* Tenir ventrell.
          Tenir paciència o molta tranquil·litat davant les injúries.

## Referències

* ↑ «Eclesiastès». A: La Bíblia. Alacant: Biblioteca Virtual Joan Lluís Vives, 2006 [Consulta: 25 gener 2015].
* ↑ Palabras que cambiaron el mundo, 2007, p. 33-338.
* ↑ Flaubert, 1915.
* ↑ Roselló, Jaume (cur.). Frases : el llibre de frases d'Integral. Barcelona: Integral, 2000. ISBN 8479010789.
* ↑ Alberola, 1928.
* 1 2 3 Cinc mil refranys catalans i frases fetes populars, 1965.
* ↑ Parés i Puntas, 1999.
* 1 2 3 4 5 6 7 8 9 10 11 12 Alcover, Antoni M.; Moll, Francesc de B. «ventrell». A: Diccionari català-valencià-balear. Barcelona: IEC, 2002.

## Bibliografia

* Alberola, Estanislau. Refraner valencià: colecció de refráns populars. València: Arte y Letras, 1928.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Flaubert, Gustave. Pensées. Paris: Louis Conard, 1915 [Consulta: 17 juny 2014].
* Palabras que cambiaron el mundo: 50 discursos que han hecho historia. Barcelona: El Lector Universal, 2007, p. 33-38. ISBN 9788493554514.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.